Alaquàs recupera el tro de bac per a la despertà del 5 de març
24/02/2017

# Alaquàs recupera el tro de bac per a la despertà del 5 de març

*   24/02/2017
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=16021

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16021%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20recupera%20el%20tro%20de%20bac%20per%20a%20la%20despert%C3%A0%20del%205%20de%20mar%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16021/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16021/24022017curs_2_Form_4.jpg)](https://www.alaquas.org/ficheros/documentos/2017/2/16021/24022017curs_2_Form_10.jpg "<a href='https://www.alaquas.org/ficheros/documentos/2017/2/16021/24022017curs_2_Form_10.jpg' target=_blank><i class='fa fa-external-link' aria-hidden='true'></i>.Alaquàs recupera el tro de bac per a la despertà del 5 de març</a>")

Les Falles d'Alaquàs organitzen una macrodespertà en la que participaran més de 220 fallers i falleres i en la que es tiraran un total de 12.500 artificis pirotècnics

La Macrodespertà del 5 de març a Alaquàs serà enguany un dels actes pirotècnics més destacats de les festes falleres a la localitat. Les Falles d’Alaquàs han volgut recuperar el tradicional tro de bac per a aquest acte en què participaran un total de 220 fallers i falleres de totes les comissions així com l’Agrupació Local d’Alaquàs i Amics de la Cordà.

En total s’han adquirit 25 quilògrams de materia reglamentada així com 12.500 trons de bac, un tipus d’artifici no comercial que sols es fabrica i es ven per encàrrec i sota autorització per part del Ministeri d’Indústria després de la normativa europea de l’any 2007. L’Ajuntament d’Alaquàs, a través de la Policia Local, ha estat en permanent contacte i col·laboració amb les Falles per tal d’aconseguir l’autorització i facilitar la celebració d’aquest acte que serà històric per a Alaquàs pel que suposa la recuperació d’aquest tipus d’artifici tradicional, petard per excelència de les festes falleres.

Per garantir la seguretat de l'acte i dotar els participants de la formació necessària per a aquest tipus de manifestació pirotècnica, el Castell d’Alaquàs va acollir el passat dissabte 18 de febrer el curs de formació CRE necesssari per poder participar-hi de manera activa. Hi van participar les 220 persones que donaran vida a la gran despertà.